คลังเล็งต่ออายุลดภาษีLTF
"สมหมาย" ใจอ่อนพิจารณาต่อมาตรการลดหย่อนภาษี LTF ปี ละ 3 แสนบาท ให้นักลงทุน
20 พ.ย. 2557

"สมหมาย" ใจอ่อนพิจารณาต่อมาตรการลดหย่อนภาษี LTF ปี ละ 3 แสนบาท ให้นักลงทุน
นายสมหมาย ภาษี รมว.คลัง กล่าวว่า คลังจะพิจารณาการต่ออายุมาตรการลดหย่อนภาษีจากการลงทุนในกองทุนหุ้นระยะยาว (LTF) ให้ได้ข้อสรุปชัดเจนในไตรมาสแรกของปี 2558 โดยมาตรการนี้จะสิ้นสุดในปี 2559 ซึ่งเห็นว่าควรต่ออายุมาตรการนี้ต่อไป ส่วนจะต่อแบบเดิมหรือมีการปรับเงื่อนไขจะต้องหาข้อสรุปอีกครั้ง
"นักลงทุนยังได้สิทธิประโยชน์ไปถึงปี 2559 ซึ่งต้นปีหน้าก็จะมีข้อสรุปชัดเจนว่าจะต่ออายุการลดภาษีลงทุนใน LTF หรือไม่ ซึ่งมีเวลาเพียงพอให้นักลงทุนได้ปรับตัวไม่ว่าผลจะออกมาอย่างไร" นายสมหมาย กล่าว